Անի Հովհաննիսյանը կրթաթոշակի շնորհիվ հնարավորություն է ստացել սովորելու Շվեյցարիայի Սեն Գալլեն համալսարանում, որտեղ պատրաստվում է ասպիրանտական հետազոտություն կատարել կառավարման ոլորտում: Իր խոին երախտիքը հայտնելով ծրագրին՝ Անին ասաց. «Սա պարզապես հիանալի հնարավորություն է ուսումնասիրելու շվեյցարական կրթական համակարգը, ծանոթանալու կրթական ոլորտում կատարված բարեփոխումներին ու առհասարակ շվեյցարական կրթական հաջողված փորձին: Իմ հետաքրքրությունների շրջանակը մասնավորապես ընդգրկում է կրթական համակարգում տեղ գտած արատավոր երևույթները, որոնք ապակառուցողական դեր են կատարում ինչպես ամբողջ կրթական ոլորտի, այնպես էլ կրթության սուբյեկտների անհատական և մասնագիտական զարգացման գործում: Հետևաբար շվեյցարական փորձի ուսումնասիրումը և համեմատական վերլուծությունը հնարավորություն կտան մշակելու արդյունավետ կառավարման մոդել, որը կիրառելի կլինի նաև հայաստանյան կրթական ոլորտում»: